Publication: Magyar Közlöny
Issue: MK-2000-11 (Year: 2000, Number: 11)
Era: 1990-2004
Section: A büntetőeljárásról szóló 1973. évi I. törvény 404. §-ának
Paragraph Index: 367

(2) Amennyiben a nyomozásnak más ügyészség törvényességi felügyelete alá tartozó nyomozó hatósághoz történő áttétele válik szükségessé, a nyomozást átadó hatóság — a nyomozás áttételéről szóló határozat megküldésével egyidejűleg — 72 órán belül értesíti a nyomozás felett eredetileg törvényességi felügyeletet ellátó ügyészt. Az értesítés tartalmazza azoknak a gyanúsítottaknak a felsorolását és személyi adatait, akikre az áttétel vonatkozik, vagy azt a tájékoztatást, hogy a büntetőeljárás teljes egészében áttételre került. Az értesítésben meg kell jelölni azt a nyomozó szervet, amelyhez az ügy áttételre került, valamint ennek a nyomozó szervnek az ügyszámát. Miután az ügyet az áttétel címzettje átvette az értesítést a lehető legrövidebb időn belül meg kell küldeni az ügyésznek.

Source: https://magyarkozlony.hu/hivatalos-lapok/4563be5038a49d3b21f2ddf1a3151ff553cb5dd0/dokumentumok/ccf894dc8009e157c1678f45bfeae4f8d62e1367/letoltes